મહાત્મા ગાંધીની જન્મજયંતીના અવસરે ગઈ કાલે મુખ્ય પ્રધાન નરેન્દ્ર મોદીએ પોરબંદરમાં ગાંધીજીના જન્મસ્થાન પર પુષ્પાંજલિ અર્પણ કરી હતી અને ત્યાર પછી સર્વધર્મ પ્રાર્થનામાં સામેલ થયા હતા. આ સર્વધર્મ પ્રાર્થના પૂર્ણ કર્યા પછી નરેન્દ્ર મોદીએ કહ્યું હતું કે ‘દુનિયાભરને અહિંસા અને સત્યનો સંદેશો આપનારા મહાત્મા ગાંધી દુનિયાઆખીના બાપુ છે, પણ આપણા ગુજરાતના તો તેઓ દીકરા છે અને એટલે જ તેમના એ સંદેશને વધુ સારી રીતે દુનિયાભરના લોકો સુધી પહોંચાડવાની ફરજ આપણી છે.’